Internetda Saudiya Arabistonilik fermer o‘z tuyasini tiz cho‘kishi uchun shafqatsizlarcha majburlayotgan payti tasvirga olingan video paydo bo‘ldi. YouTube portaliga joylashtirilgan mazkur videoda mashinadagi kishi tuyani yerga o‘tqizish uchun uning oyoqlariga bir necha bor zarba berganini ko‘rish mumkin. Joni og‘rigan tuyaning esa jahli chiqib, mashinaga qarshi kurashishga harakat qilgan. Bu videorolik Saudiya Arabistonining qayerida suratga olingani ma’lum emas.